b'\n_START_ARTICLE_\nBre\xc4\x8da\n_START_PARAGRAPH_\nBre\xc4\x8da (iz italijanskega breccia \xe2\x80\x93 gramoz ali gru\xc5\xa1\xc4\x8d) je grobozrnata klasti\xc4\x8dna kamnina, zgrajena iz robatih drobcev mineralov ali kamnin, ve\xc4\x8djih od 2 mm,</ref> zlepljenih z mineralnim cementom ali finozrnato vezno kamnino, ki ima lahko enako ali druga\xc4\x8dno sestavo kot drobci._NEWLINE_Podobna kamnina je konglomerat, ki je zgrajen iz zaobljenih delcev, ve\xc4\x8djih od 2 mm, vgrajenih v bolj finozrnato matriko iz peska ali mulja in cementiranih najpogosteje s kalcijevim karbonatom, \xc5\xbeelezovim oksidom, kremenom ali okamenelo glino. Kamnine in minerali v konglomeratu so po sestavi in velikosti lahko zelo razli\xc4\x8dni, kar skupaj z zaobljeno obliko ka\xc5\xbee na ve\xc4\x8djo oddaljenost od mesta nastanka in transport z vodo ali delovanje valov.\n_START_SECTION_\nSestava\n_START_PARAGRAPH_\nBre\xc4\x8da je sestavljena iz nezaobljenega drobirja ene ali ve\xc4\x8d vrst kamnin in vezne snovi. Velikost in porazdelitev velikosti delcev in razmerje med dele\xc5\xbeem drobcev in vezne kamnine je razli\xc4\x8dno. V bre\xc4\x8dah so poleg drobcev kamnin lahko tudi deli okostij vreten\xc4\x8darjev in lupin mehku\xc5\xbecev. Nekatere bre\xc4\x8de so sestavljene skoraj izklju\xc4\x8dno iz tak\xc5\xa1nih fragmentov.\n_START_SECTION_\nUporaba\n_START_PARAGRAPH_\nNajve\xc4\x8d bre\xc4\x8de porabi v gradbeni\xc5\xa1tvu, predvsem za dekorativne obloge.'